སངས་རྒྱས་བཅོམ་ལྡན་འདས་ཀྱི་སྐུ་དུས་སུ་རྒྱ་གར་ནང་དུ་ནང་པ་མ་ཡིན་པའི་སྲོལ་རྒྱུན་མང་པོ་ཡོད་བཞིན་པ་རེད།བཅོམ་ལྡན་འདས་ཀྱིས་རྒྱ་གར་གྱི་མི་ཚང་མ་ནང་པར་བསྒྱུར་རྒྱུའི་འབད་རྩོལ་གནང་མེད།ཆོས་ལུགས་གཞན་རྣམས་དང་དཀའ་ངལ་མེད།སྐབས་སྐབས་སུ་ཁོང་ཚོའི་དབར་བགྲོ་གླེང་གྱི་རྩོད་པ་བྱས་ཡོད་པ་རེད།དམིགས་བསལ་གྱིས་སྟོན་པ་མྱ་ངན་ལས་འདས་པའི་རྗེས་སུ་སློབ་དཔོན་རྣམས་ཀྱིས་དུས་རབས་མང་པོའི་རིང་ཕན་ཚུན་རྩོད་པ་བསྐྱོན་ཡོད།རྩོད་པ་དེ་དག་ཕན་ཐོགས་ཆེན་པོ་ཡོད།དམིགས་བསལ་གྱིས་ཚད་མ་རིག་པའམ་རིགས་ལམ་གྱི་ཐོག་ནས་བསམས་ན།ཕན་ཐོགས་ཆེན་པོ་ཡོད།མཁས་པ་རྣམས་ཀྱིས་སོ་སོའི་ལུགས་བཟུང་ནས་གཞན་གྱི་ཆོས་ལུགས་ཀྱི་རིགས་པའི་གཞུང་ལུགས་དང་ལྟ་བར་ཞིབ་བརྟག་སྐྱོན་འཛུགས་བྱས་པར་བརྟེན་ཚང་མར་སོ་སོའི་ཆོས་ལུགས་དང་སོ་སོའི་ལུགས་དང་རྩོད་པའི་ཐོག་ལ་བསམ་བློ་བཏང་དགོས་བྱུང་བ་རེད།དེར་བརྟེན།རང་བཞིན་གྱི་ཐོག་ནས་དེས་ཡར་རྒྱས་བྱུང་ཡོད།གནས་ཚུལ་ཁ་ཤས་ཀྱི་ནང་ཕལ་ཆེར་རྩོད་པ་དེ་དག་གི་ཁྲོད་འཚེ་བ་ཕྲན་བུ་བྱུང་ཡོད་པ་དང་།དེ་ནི་སྟབས་ཉེས་པ་ཞིག་ཡིན།འོན་ཀྱང་སྤྱི་ཡོངས་ནས་དེ་ནི་ལམ་ལྷོང་ལྡན་པའི་ཡར་རྒྱས་ཤིག་ཡིན།